Kamu bisa jelasin ke aku soal Higurashi no Naku Koro ni dalam bahasa melayu?

merupakan sebuah siri novel bunyi dōjin soft bergenre misteri pembunuhan ciptaan 07th Expansion. Enjin yang digunakan ialah NScripter dan boleh beroperasi pada komputer peribadi Microsoft Windows. Judul pertama dalam siri ini, Onikakushi-hen, dikeluarkan pada 10 ogos, 2002, dan judul kelapan dan yang terakhir dalam siri asal PC, Matsuribayashi-hen, dikeluarkan pada 13 Ogos, 2006. Meskipun keempat-empat judul pertama menggunakan nama Higurashi no Naku Koro ni, empat judul seterusnya dihasilkan di bawah nama Higurashi no Naku Koro ni Kai. Sebuah fan disc bonus bergelar Higurashi no Naku Koro ni Rei dikeluarkan pada 31 Disember, 2006. Di samping siri asalnya, beberapa babak cerita dihasilkan dalam siri manga dan siri permainan video untuk PlayStation 2 dan Nintendo DS demi mengembangkan plotnya. Siri ini bertumpu pada sekumpulan rakan-rakan muda dan kejadian aneh yang mengambil tempat di sebuah pekan terpencil iaitu Hinamizawa di mana mereka tinggal.